**חדשות טובות - פעילויות חשיפה לנושא**

פעילות 1

מטרת הפעילות: חשיפה לנושא השנתי דרך העיסוק בבחירות והחלטות.

משחק פתיחה- המלכה אמרה 10 דק'

בוחרים נציגה שהיא המלכה. המלכה צריכה כל פעם להגיד "המלכה אמרה ש...." ולתת לקבוצה

משימה. הקבוצה צריכה לבצע רק את המשימות שאמרו לפניהן "המלכה אמרה ש...". אם המלכה

אמרה משימה בלי להגיד "המלכה אמרה" אסור לבצע אותה, ומי שתבצע אותה תיפסל.

שוקולד - מי מחליטה? 15 דק'

הקבוצה יושבת במעגל, במרכז המעגל מונח פריט לבוש כלשהו, צלחת עם טבלת שוקולד, סכין

ומזלג. כל חניכה בתורה זורקת את הקוביה. מי שיוצא לה 6 צריכה ללבוש את פריט הלבוש,

ולהתחיל לאכול את השוקולד בעזרת הסכין והמזלג בלבד (אסור לגעת עם הידיים). כל חניכה

שיצא לה 4 בקוביה צריכה להמציא חוק חדש במשחק (לדוגמא- לכל אחת מותר לאכול קוביה

אחת בלבד, חייבים לחתוך את הקוביות ישר, אסור לצעוק וכו'). על החוק להתקבל בהצבעה

דמוקרטית. לאחר 5 דקות נעצור את המשחק ונבחר באחת החניכות להיות המלכה של המשחק.

המלכה יכולה לעצור את המשחק בכל רגע ולקבוע כל חוק שהיא רוצה, וכולן חייבות לנהוג לפי

החוקים החדשים האלו.

\*\*אופציה- בתחילת המשחק להניח באחת הפינות של החדר דף לבן גדול עם טושים. להגיד

לחניכות שבמהלך הפעילות אם הן מרגישות חוסר צדק הן יוכלו ללכת ולכתוב על הדף מה לא

צודק לדעתן ולמה (במקום שיתחילו להפריע למהלך הפעילות). אפשר להתייחס למה שכתבו על

הדף בדיון שאחרי המשחק.

ציוד:

\*פריט לבוש.

\*קוביה.

\*טבלת שוקולד.

\*צלחת, סכין ומזלג.

\*\*אפשר להביא כתר או שרביט למלכת המשחק.

\*דף לבן גדול וטושים.

דיון: נשאל את החניכות איך הן הרגישו במשחק? באיזה חלק של המשחק היה יותר כיף לשחק?

מה היה ההבדל בין החלק הראשון לחלק השני? איך הרגשתן שהמלכה החליטה על החוקים בלי

לשאול אתכן? האם זה טוב שמישהי אחת מחליטה בשביל כולן? נשאל את החניכות איך היה להן

בפעולה, ממה הן יותר נהנו- כשהחליטו בשבילן מה הן יעשו או שנתנו להן להחליט לבד? דבר חדש

שהן למדו בפעילות?

מסר לסיכום: עסקנו היום בבחירה ובמי מחליטה. שני אלו- בחירה ובחלטה- הם נושאים שמדברים

עליהם בדמוקרטיה. השנה הקבוצה שלנו תעסוק בנושאים כאלו ודומים להם. נכיר בעיקר איך זה

קשור לחיים של כל אחת ואחת. גם נכיר ילדים וילדות שממש עשו שינוי כשהחליטו לשנות משהו

בחיים שלהם ושל אחרים.

**פעילות 2**

מטרת הפעילות: חשיפה לנושא השנתי דרך העיסוק בנושאים שעולים בחדשות.

"על מה מדברים בחדשות" - 30 דק'

דגש: הקדישו להסבר זמן מספיק, תנו דוגמא, הראו ויזואלית איך זה נראה, עברו אחד אחד

מהילדים לראות שהבין את ההסבר.

ציוד: כל חניכה מקבלת דף עם עיגולים ריקים כמו עוגות של אחוזים. מספר העיגולים כמספר

ההיגדים שנתיחס אליהם בהמשך.

הסבר הפעילות: נסביר תחילה איך לצייר בתוך העיגול את הכמות. למשל אם רוצים לציין שיש את

הדבר הזה הרבה אז נצייר קו בזוית קהה. אם נרצה להראות שיש את זה ממש מעט נצייר קו בזוית

חדה. אם נרצה להראות שיש את זה במידה שווה נצייר קו באמצע העוגה.

על החניכים לנסות לנחש כמה אחוזים מהחדשות מתעסקים בנושאים שנגיד. את הניחוש יציירו

על העוגות כפי שהסברנו בהתחלה. כאן ברשימה חילקנו למנעד: הרבה מאוד, קצת, ממש מעט

מלחמות - הרבה מאוד

צדק חברתי - קצת

הצלת חיות - ממש מעט

זכויות של ילדים - ממש מעט

חינוך - קצת

למי אין מספיק אוכל - ממש מעט

מי מקבל חשמל ומים ומי לא - ממש מעט

תאונות דרכים- הרבה מאוד

אלימות - הרבה מאוד

מצבם של בעלי חיים - ממש מעט

התנדבות של אנשים- ממש מעט

אפשר לחשוף כל פעם תשובה או שאחרי שכולם מילאו את הניחושים שלהם חושפים את התשובות

ומי שצדק בניחוש הכי קרוב לתוצאה בכל קטגוריה מקבל סוכריה/נקודה. מנצח מי שהצליחה

לנחש הכי קרוב ברוב הקטגוריות.

דיון: 15 דק'.

מה אפשר להבין משחק הניחושים שעשינו?

מסר: רוב החדשות לא עוסקים בחדשות טובות, ועל פי רוב נושאים של ילדים והזכויות שלהם לא

מגיעים לחדשות.

מכירים מישהו שהיה בחדשות? ספרו על ההקשר שבו היה בחדשות.

מישהו מכםן היה בחדשות?

למה בעצם אתם לא מכירים הרבה אנשים שהיו בחדשות באופן אישי ולמה בעצם אתם לא

מופיעים בחדשות?

מי מחליט מה יהיה בחדשות?

מי שמופיע בחדשות מה זה אומר? זה אומר שהסיפור שיש לו לספר הוא חשוב.

האם זה אומר שהסיפורים שלכם לא חשובים למי שמחליט מה בחדשות?

האם הייתם רוצה להיות בחדשות?

האם הסיפור שלך צריך להיות חשוב?

מסר: הנושא השנתי שלנו אומר שהסיפורים שלכם ושל הקרובים שלכם הם חשובים. חשובים

מאוד.

**פעילות 3**

מטרת הפעילות: חשיפה לנושא השנתי דרך חדשות טובות ויצירת פינת חדשות טובות

"מגוון של חדשות טובות"

ציוד: מקרן או כתבות מודפסות + יש להביא לפעילות זו ציוד יצירה שיאפשר להכין לוח יפה

עבור חדשות טובות.

פתיחה: 10 דק'.

נראה לילדים חמש-שש כתבות של חדשות טובות. אפשר להדפיס את הכתבות או להראות אותן

במחשבים או במקרן. חדשות טובות לדוגמא: [לינק .](https://www.mako.co.il/good-news-inspiration/Article-b9e6addd278ae61027.htm?sCh=25b8bba28f9bf510&pId=1381342509)

נבקש מהילדים לציין איזה מהכתבות אהבו/התחברו. אפשר בהדבקת מדבקות לייק ליד כתבות

שתלויות, או כל דרך של הצבעה אם הקרנתם את הכתבות.

לשאול: מה היה מיוחד בחדשות האלו?

המשימה הקבוצתית שלנו: 30 דק'

על הקבוצה להכין לוח החדשות הטובות לבית הנוער.על הקבוצה לבחור את אחת הכתבות שהוצגו

בפעילות ואותה להכין יפה על הלוח בצורה שתהיה נגישה לכל ילדי בית הנוער. הכוונה לא רק

שידפיסו ויתלו אלא למשל יכינו כותרת בולטת, או יתקצרו את הכתבה לכדי קטע קריא או יוסיפו

איורים מתאימים לכתבה. הקבוצה צריכה לעדכן את לוח החדשות הטובות כל שבוע (תחליטו מהי

התדירות הנכונה בבית הנוער שלכם). אפשר לעשות תורנות בין החניכים מי מביא חדשה טובה או

לעשות שכולם מביאים וכל שבוע תבחרו את החדשה הטובה המתאימה ביותר.

אם נשאר זמן אפשר לשדרג את לוח החדשות הטובות לכדי הכנת סרטון שיוקרן על המסך במרכז

בית הנוער. הסרטון הוא חיקוי של חדשות. איך? להכין מסגרת שנראת כמו טלוויזיה ולצלם את

הילדים בסרטון שיש קריין כמו מגיש חדשות או מגישת חדשות והם מקריאים חדשות טובות.

**פעילות 4**

מטרת הפעילות: חשיפה לנושא השנתי דרך העיסוק בזכויות ילדים וילדות.

● יש יותר מתודות מזמן מתוכנן, לכן בחרו מה שמתאים.

● ציוד: בריסטול/לוח וטוש, מקרן, מחשב ורמקולים

"עד שנתקעים", 10 דק' : נחלק את הקבוצה ל-2 ונערוך משחק תחרות, נשאל את החניכים 'מה

אנחנו צריכים על מנת שיהיו לנו חיים טובים?' וכל קבוצה בתורה תצטרך לזרוק רעיונות לדברים

להם אנו זקוקים, (מים, אוכל, בית, הורים, כסף.. וכל דבר שעולה על רוחם) הקבוצה הראשונה

שייגמרו לה הרעיונות מפסידה בתחרות. את רשימת הדברים שהחניכים אמרו המדריכ.ה ירכז על

בריסטול / לוח.

דיון בעקבות המשחק: 5 דק'

מציגים לחניכים את רשימת הצרכים הזו, ושואלים אותם - איך נקרא לרשימה הזו? האם ניתן

לקרוא לרשימה הזו 'זכויות'?

סרטון- איך נוצרו זכויות האדם: 15 דק'

נציג לחניכים סרטון שמספר על תהליך היווצרות זכויות האדם, הסרטון מתחיל באנגלית אך אפשר

לדלג לדקה 42:0 ומשם הכל בעברית.

https://www.youtube.com/watch?v=rdHOTpWhy8M

משחק פנטומימה: 10 דק'

נקיים משחק פנטומימה, ובו נחלק את הקבוצה לזוגות, כל זוג יקבל זכות מתוך רשימת זכויות

הילד ויצטרך להביע בפנטומימה את הזכות, על שאר הקבוצה לנחש מהי הזכות שכל זוג מציג.

"משחק ההחתמות" 20 דק'

ציוד: מכינים דפים מודפסים כמספר הילדים ובהם ריבועים כמספר הילדים.

מטרת המשחק: הכרות של זכויות הילד בחיים האישיים של הילדים.

הכנות למשחק: המשפטים שיופיעו בדף ההחתמות הם "תרגום" של אמנת זכויות הילד לכדי חיי

היום יום שרלוונטים לחניכימות. את אמנת זכויות הילד בעברית אפשר לקרוא [כאן](https://www.btselem.org/hebrew/international_law/convention_on_the_rights_of_the_child) או [כאן](https://cms.education.gov.il/NR/rdonlyres/4C9B5113-E614-42C4-A4F0-EB2FA99582B8/214874/Giatm_Unichef_Poster_HEB_New.pdf). נסו

לקרוא אותה ולהוסיף משפטים שהם "תרגום" מובן ורלוונטי לחיי החניכימות.

דוגמאות למשפטים שיהיו כתובים בדף ההחתמות:

אני מקבלת חינוך בבית הספר ובבית הנוער

כשאני חולה אני מקבלת טיפול בקופת חולים

אני חי עם ההורים שלי

אני חופשיה להביע את דעתי (גם בבית משפט)

יש לי חופש של אמונה ודת - אני יכולה להאמין בדת שלי

יש לי פרטיות

אני יכולה לקרוא ספרים/לראות סרטים/סדרות שמדברים על החיים שלי

שומרים עלי ומגינים עלי מפני כל פגיעה בי

הכנת דפי המשחק: 7 דק'

תנו זמן לחניכים להכיר את דף ההחתמות ולהבין על מה הם יכולים לתת חתימה לאחרים. תחילה

דף ההחתמות הוא רק ריבועים ריקים. החניכימות מקבלות זמן להעתיק לדף שלהםן את

המשפטים. אפשר להקל ולהכין מראש את המשפטים לגזירה והדבקה. בכל מקרה אם יעתיקו או

ידביקו יש לכך ערך מוסף של תהליך החיבור שלהם והמעורבות של החניכימות בהכרות עם

הזכויות. אנא אל תכינו להם מראש את הדפים בלי שהם אקטיבים בהכנה. למידה והפנמה

מתקיימות כשיש מעורבות.

מהלך המשחק: 10 דק'

מטרת החניכים היא להשיג כמה שיותר חתימות מהחניכים האחרים. נותנים אות זינוק ואז כולם

מנסים להשיג כמה שיותר חתימות אחד מהשניה.

קוצבים זמן ועוצרים. יש ספירה של חתימות ומכריזים על מקום ראשון שני ושלישי לפי כמות

חתימות.

סיכום החלק הזה בחשיפת הרעיון העומד מאחורי. לומר: המשפטים שהחתמתם במשחק הזה הם

ביטויי של זכויות שמגיעות לכל הילדים והילדות בעולם. לא תמיד זכויות נשמרות עבור כולם וזה

חלק מהנושא השנתי שלנו.

"אני בג-ד-ו-ל": 25 דק'.

נבקש מהחניכימות להתחלק לזוגות. כל זוג יקבל 2 גיליונות נייר גדולים. אחד מבני הזוג יישכב

על גיליון הנייר והשני יצייר עם טוש סביבו את קו המתאר שלו. כל חניכה תיקח את גיליון הנייר

עם הדמות שלו/ה ויצייר/תצייר את עצמו/ה כפי שהוא/היא רואה את עצמו/ה. יציירו ויכתבו את

כל הפרטים הקשורים אליהם/ן: תכונות אופי, תחביבים, גיל, משפחה, שיר אהוב, בעל חיים

אהוב, זמר/ת נערצ/ת, מאכלים אהובים, חלומות וכל פרט שירצו וקשור בזהות האישית.

מסביב לקווי המתאר יש לרשום את כל הזכויות להן אני זקוק/ה כדי להמשיך ולצמוח. אפשר

להשאיר על הלוח או בריסטול את רשימת הזכויות שהשתמשו במשחק הקודם.

**פעילות 5**

מטרת הפעילות: חשיפה לנושא השנתי דרך העיסוק בזכויות וזכויות יתר

משחק פתיחה: 5 דק'

יש לנו גולם במעגל עם פריוולגיות. משחקים יש לנו גולם במעגל אבל בכל סיבוב נותנים לגולם

יותר זכויות- כמו כן להתסכל כששמים את המטפחת, לעמוד ולא לשבת, לספור עד שלוש לפני

שקמים לתפוס.

"זו זכות בסיס את זכות יתר?" 30 דק'.

כללי המשחק: מתחלקים לשתיים או שלוש קבוצות קטנות. כל קבוצה שולחת נציג שמתחלף בכל

שאלה. הנציג יכול להתייעץ עם הקבוצה - אבל יש רק שלוש התייעצויות מותרות בכל המשחק.

הנציג יכול גם להשתמש באפשרות של ג'וקר ולא לענות בעצמו אלא לקבל את התשובה. בג'וקר

מותר לכל קבוצה להשתמש רק פעם אחת. לנציג יש שלט שמצד אחד שלו זכות ומצד שני שלו

פריוולגיה. כל הנציגים צריכים להציג את התשובה שלהם ביחד בספירה לשלוש. מנצחת הקבוצה

שענתה הכי הרבה תשובות נכונות.

כל פעם הנציגים של הקבוצות מקבלים שני משפטים קצרים וצריכים להחליט לגבי כל משפט קצר

האם הוא חלק מזכויות הילד.ה או שזו פריבילגיה (מותרות שהן מעבר לזכות בסיסית).

בחרו זוגות של משפטים, שאחד מהזכויות ואחד מהפריבילגיות. (לא לגלות לילדים כמובן אלא

לתת להם לשחק במשחק).

זכויות

לקבל תרופות וחיסונים

 מיטה לישון בה

שיאהבו אותי

לקבל התאמות במבחנים

מעיל בחורף

להתלונן על משהו שמציק לי.

להתקלח כל יום

להיות צמחוני.

לעסוק בספורט

ספרים ומחברות לבית הספר

פריווילגיות-זכויות יתר

פלאפון

לצאת לסרט עם חברים

חופשה בחו"ל

חדר לעצמי

לכתוב בפייסבוק או בווטסאפ על מה שעבר עלי היום

לגדל חיית מחמד.

לקבל דמי כיס.

לקבל חיזוקים חיוביים.

 מנוי לבריכה

לאכול ממתקים

דיון: 10 דק'

האם היה קל להבחין בין זכות לפריבילגיה? איפה היה קל, ואיפה התלבטתן/ם?

האם היו דוגמאות שרשמתן/ם בקטגוריית הפריבילגיות והייתן/ם מציעים להפוך אותן לזכויות?

למה?

 האם יש לכן/ם רעיון לזכות נוספת שחשוב בעינכן/ם להוסיף לזכויות הילדים בישראל?

האם לדעתכן/ם במדינות אחרות התשובות של התלמידים והתלמידות היו זהות לשלכם/ן? האם

יש מדינות שבהן תלמידים/ות היו אומרים על משהו שברור לנו שהוא זכות, שהוא פריבילגיה?

האם יש מדינות שבהן תלמידים/ות היו אומרים על משהו שברור לנו שהוא פריבילגיה שהוא

זכות?

סיכום הפעילות: הנושא השנתי שלנו עוסק גם בזכויות ילדים וילדות והיום ראינו שיש זכויות

שהם ממש בסיסיות ולכל אחד מגיע אותן אבל יש זכויות שאולי היינו רוצים אותן אבל לא לכולם

יש אותם. במשך השנה נדבר על צדק חברתי ונראה אם זה צודק או לא שיש לאחדים זכויות יתר

ולאחרים אין אפילו זכויות בסיס.

**פעילות 6**

מהן הזכויות והחובות שלי ?

מטרת הפעילות: חשיפה לנושא השנתי דרך העיסוק בזכויות וחובות

\*יש פה יותר מתודות מהזמן הנתון לכן יש לבחור לפחות שתי מתודות לפעילות מלאה.

ציוד: בריסטול, טוש, סלים

מרוץ שליחות: 15 דק'

נערוך מירוץ שליחים בין 2 קבוצות, ובו בכל פעם יצטרכו החניכים לקחת פתק מערימת הפתקים,

בכל פתק יהיה היגד- זכות או חובה, והחניך שלקח את הפתק יצטרך למקם אותו במקום המתאים,

בסל של הזכות או בסל של החובה. הקבוצה שתסיים קודם למיין נכון את הסלים תנצח!

נספחים: ההיגדים

חובות וזכויות- 10 דק'

ניקח בריסטול ונחלק אותו ל-2 הזכויות שלי והחובות שלי בבית הנוער, בבית, בבית ספר,

בחוגים, נערוך סיעור מוחות ונבקש מהחניכים למלא את העמודות בטבלה.

עולם ללא חובות - 20 דק'

נחלק את הקבוצה לקבוצות קטנות, ונבקש מהם להכין הצגה בה הם מתארים עולם שאין בו

חובות, נבקש מהם להתייחס לאיך בני האדם היו מתנהלים בעולם שכזה

דיון 10 דק':

- מה יותר חשוב לי, הזכויות או החובות שלי?

- האם הזכויות שלי יכולות להתקיים בלי החובות שלי?

- אתם מכירים מישהו שאין לו חובות בכלל?

- אם לאף אחד לא היו חובות, איך העולם היה נראה?

**פעילות 7**

"בינגו זכויות", 15 דק'

נחלק לחניכות לוחות בינגו ריקים. נקריא את הזכויות מאמנת זכויות הילד. כל חניכה תוכל לבחור

מה הזכויות שהיא יותר מתחברת אליהן ולמקם אותן על לוח הבינגו שלה איך שתבחר. לאחר מכן

המדריכה תקריא משפטים עם סיטואציות של שלילת זכויות (לדוגמא- ילד סיפר סוד לחבר שלו,

והחבר גילה לשאר הילדים) החניכות יצטרכו להבין יחד איזו זכות נפגעת בסיטואציה (בסיטואציה

הזאת נפגעת הזכות לפרטיות) והחניכות יצטרכו לסמן בלוח הבינגו שלהן את המשבצת המתאימה.

החניכה שלוח הבינגו שלה מלא ראשון היא המנצחת.

"מכירה פומבית" 15 דק'

נחלק את החניכות ל3-2 קבוצות, כל קבוצה תקבל סכום "כסף" זהה. המדריכה כל פעם תציע

מכירה זכות אחת מזכויות הילד וגם כמה ערכים שפחות הכרחיים לנו על מנת לחיות. כל פעם

החניכות יצטרכו לקנות את הזכויות שנשמעת להם הכי חשוב (הצעת המחיר למכירה צריכה להיות

מוסכמת על כל החניכות של אותה קבוצה).

דיון בעקבות המשחק: 10 דק'

בסיום המכירה נשאל האם כל הערכים והזכויות הללו חשובים באותה מידה? האם כל המדינות

מקיימות את הזכויות האלו? האם בחיים שלכן כל הזכויות והערכים האלו מתמלאים? מה לא? מה

כן? במהלך השנה הזו נלמד על הזכויות של ילדים שונים בעולם ואיך ילדים משפיעים על החיים

שלהם.

"זה קשור אלי", 10 דק'

נפזר על הרצפה דפים שכתובות עליהן זכויות הילד . כל חניכה תבחר זכות שמתקשרת לסיפור

אישי שקרה לה או למישהו שהיא מכירה. לאחר מכן מי שתרצה תוכל לשתף את הסיפור, ואיך הוא

מבטא את הזכות.

תמצית אמנת זכויות הילד

כל ילדה וילד זכאים להנות מהזכויות

המפורטות בהצהרה זו – ללא יוצא מן

הכלל, וללא הבדל של גיל, מין, גזע, אמונה,

דת, מוצא, מצב בריאותי, שכלי, נפשי, או

כל טעם אחר.

1 .לכל ילד הזכות להתפתחות גופנית ונפשית – בביטחון, בשלום, בבריאות,

בשוויון, בכבוד ובחופש.

2 .לכל ילד הזכות לחיי משפחה – לקבלת מזון, דיור נאות, הגנה, אהבה והבנה.

3 .לכל ילד הזכות לזהות – לקבלת שם ונתינות.

4 .לכל ילד הזכות לחינוך – להגשמה עצמית, להזדמנות שווה, למיצוי יכולתו

וכישרונותיו.

5 .לכל ילד הזכות לפרטיות – לסודיות ולהגנה על רכושו.

6 .לכל ילד הזכות למניעת ניצול – הזנחה, השפלה והתאכזרות.

7 .לכל ילד הזכות להתחשבות משפטית ולהגנה מיוחדת ורגישה של מערכות החוק.

8 .לכל ילד הזכות להשתלבות בחברה ולשוויון ללא אפליה מכל סוג שהוא.

9 .לכל ילד הזכות להבעה עצמית – בדעה, ברגשות ובחוויה.

10 .לכל ילד הזכות להצלה ולקדימות בטיפול בזמן מחלה, אסון או מצב חירום.